На основу члана 37 став 1. и члана 188. став 1. Закона о спорту („Службени гласник РС“, бр. 24 /2011), Скупштина Мачевалачког клуба „Карађорђе“ из Панчева, на седници одржаној дана 27. фебруара 2012. године доноси

С  Т  А  Т  У  Т
КРАЉЕВСКОГ МАЧЕВАЛАЧКОГ КЛУБА „КАРАЂОРЂЕ“ 

I ОПШТЕ ОДРЕДБЕ

Члан 1.
Краљевски мачевалачки Клуб „Карађорђе“ из Панчева (у даљем тексту: Клуб) је спортска организација основана ради обављања спортских активности и спортских делатности својих чланова у области мачевалачког спорта, у коју се грађани добровољно удружују.
Клуб је у остваривању својих циљева и задатака самостална спортска организација.

Члан 2.
Клуб је основан 03. априла 2004. године и тај дан се слави као дан Клуба.

Члан 3.
Назив Клуба је: Краљевски мачевалачки Клуб „Карађорђе“.
            Скраћени назив Клуба је: КМК „Карађорђе“
Седиште Клуба је у Панчево, улица Масарикова 1а.

Члан 4.
Клуб је правно лице са правима, обавезама и одговорностима утврђеним Законом и овим Статутом.

Члан 5.
Клуб има печат округлог облика на којем су ћирилицом и латиницом на енглеском  исписани назив и седиште Клуба.
Заштићени знак Клуба је хералдички грб, ознака године оснивања и годишњице српске државности.
Застава Клуба је беле боје са знаком Клуба на средини.
Боје Клуба су  бела, тегет, црвена и жута.

Члан 6.
Рад Клуба је јаван.
Јавност рада се обезбеђује издавањем саопштења за штампу, издавањем публикација, достављањем обавештења о одлукама органа Клуба поштом и/или електронским путем и на други начин, сагласно закону и одредбама овог статута.

Члан 7.
Клуб је члан Спортског савеза Панчево и Мачевалачког савеза Србије, односно гранске матичне државне мачевалачке асоцијације/савеза.
Клуб у остваривању својих циљева и задатака самостално уређује своју унутрашњу организацију и рад, доноси и реализује програме развоја мачевалачког спорта, организује такмичења за која је надлежан и остварује и друге циљеве и задатке утврђене плановима Клуба и матичне државне мачевалачке асоцијације/савеза.
Организација и рад Клуба уређују се овим Статутом, сагласно спортским правилима Клуба и надлежне матичне државне мачевалачке асоцијације/савеза.

Члан 8.
Клуб се уписује у матичне евиденције сагласно Закону о спорту.
Клуб води базичне евиденције сагласно закону и правилима надлежне матичне асоцијације/савеза и Клуба.

II ЧЛАНОВИ КЛУБА, ЊИХОВА ПРАВА, ОБАВЕЗЕ И ОДГОВОРНОСТИ

Члан 9.
Чланови Клуба су удружени спортисти и друга правна и физичка лица која на задовољавајући начин могу да извршавају задатке и циљеве сагласно овом статуту.
Чланови Клуба имају права и обавезе утврђене овим статутом и позитивним прописима.

Члан 10.
Чланови Клуба могу бити физичка и правна лица која желе да то постану.

Члан 11.
Права и обавезе чланова Клуба су да:
· у оквиру Клуба покрећу и разматрају сва питања из делатности и актовности Клуба у циљу унапређења спорта;
· непосредно или преко својих представника у органима Клуба дају предлоге, сугестије и мишљења ради доношења одговарајућих одлука;
· иницирају, предлажу и одлучују о оснивању одговарајућих облика организовања и рада у Клубу;
· користе стручну и другу помоћ, као и услуге које пружа Клуб у оквиру своје делатности;
· бирају своје представнике у органима и облицима организовања и рада у Клубу и управљају пословима Клуба;
· дају Клубу информације и податке које он од њих тражи ради обављања законом и овим статутом предвиђених послова и задатака;
· уредно плаћају чланарину и обезбеђују услове за ефикасан рад Клуба;
· негују и поштују спортски морал и спортски дух у међусобним односима;
· међусобно сарађују ради остваривања циљева и задатака утврђених овим статутом и другим актима Клуба, као и одлукама органа Клуба;
· учествују у стручним активностима Клуба;
· остварују увид у рад Клуба и његових органа;
· учествују у утврђивању плана и програма рада Клуба;
· испуњавају обавезе утврђене овим Статутом и другим општим актима Клуба;
· својим радом и активностима доприносе остваривању циљева и задатака Клуба;
· чувају спортски и друштвени углед Клуба;
· извршавају пуноважно донете одлуке органа Клуба;
· учествују у обезбеђивању средстава за реализацију циљева и задатака Клуба.

Члан 12.
Члану Клуба се могу изрећи следеће дисциплинске мере: опомена и искључење из Клуба.
Члану Клуба који је у радном односу у Клубу изричу се дисциплинске мере у складу са прописима којима су уређени радни односи.

Члан 13.
Својство члана Клуба престаје:
· смрћу члана;
· на писмени захтев члана;
· одлуком надлежног органа Клуба;
· престанком рада Клуба.

Члан 14.
Управни одбор Клуба доноси одлуку о престанку својства члана Клуба када се утврди да члан више не испуњава услове предвиђене Статутом за пријем у чланство Клуба, или уколико члан задоцни са плаћањем чланарине упркос писменој опомени надлежног органа Клуба.
На одлуку Управног одбора Клуба о престанку својства члана Клуба, члан Клуба може поднети жалбу Скупштини Клуба. Одлука Скупштине Клуба по жалби је коначна.
Бивше чланове који су изгубили својство члана клуба због неплаћања чланарине, Управни одбор Клуба може поново примити, уколико плате заосталу чланарину.

Члан 15.
Ако члан својим деловањем и неизвршавањем обавеза теже нарушава углед и интерес Клуба, Дисциплинска комисија Клуба ће му, након спроведеног поступка, изрећи меру искључења из Клуба.
На одлуку о искључењу из Клуба из става 1. овог члана, члан Клуба има право жалбе Управном одбору Клуба.

Члан 16.
Чланови чије је чланство у Клубу престало, немају право на повраћај уплаћене чланарине.

Члан 17.
Члан Клуба одговара за своје обавезе према Клубу које су настале пре престанка својства члана Клуба.
Престанком својства члана Клуба престаје и мандат члана у органима и радним телима Клуба.

Члан 18.
Спортиста може у Клубу да се бави спортским активностима аматерски или професионално, сагласно Закону о спорту.
Професионални спортиста је лице које се бави спортским активностима у виду занимања у оквиру Клуба.

Члан 19.
Клуб и спортиста, односно други члан Клуба, закључују, у складу са законом и спортским правилима, уговор којим регулишу међусобна права, обавезе и одговорности.
Професионални спортиста заснива са Клубом радни однос, у складу са законом.

Члан 20.
Клуб у обављању спортских активности и делатности обезбеђује услове за безбедно бављење спортским активностима, спортске стручњаке за вођење стручног рада, планирање и евиденцију стручног рада и вођење базичних евиденција.

Члан 21.
Спортиста је обавезан да се најмање два пута годишње подвргне утврђивању опште и посебне здравствене способности у складу са одлуком надлежног органа Клуба и спортским правилима.

Члан 22.
Спортиста не сме да користи допинг, нити му стручна лица ангажована у Клубу смеју дати допинг, под претњом искључења из Клуба.

Члан 23.
Тренер или друго лице ангажовано у Клубу које спортисту изложи спортским активностима које могу да угрозе или погоршају његово здравствено стање, чини тежу повреду својих обавеза за коју му се може изрећи мера искључења из Клуба, односно престанка радног односа, или раскида уговора.

III ЦИЉЕВИ И ЗАДАЦИ КЛУБА И САДРЖАЈ АКТИВНОСТИ НА ОСТВАРИВАЊУ СПОРТСКИХ ЦИЉЕВА

Члан 24.
Клуб обавља циљеве и задатке који су од значаја за развој мачевалачког спорта и од користи за његове чланове, а нарочито:
· заступа заједничке интересе чланова Клуба пред градским, државним и спортским органима и организацијама;
· обезбеђује услове за развој врхунског спорта у спортским гранама које негује Клуб;
· предузима одговарајуће активности ради унапређења и омасовљења мачевалачког спорта и праћења и упознавања својих чланова са међународним искуствима у области мачевалачког спорта;
· организује популаризацију и омасовљење мачевалачког спорта код деце, ученика и младих кроз школе мачевања, радионице о бављењу мачевалачким спортом и заштити природе, као и школског спорта;
· обезбеђује услове за развој и омасовљење спорта за све (рекреативног) спорта, у домену мачевалачког спорта;
· заштита животне средине;
· организује и пружа стручну помоћ својим члановима и унапређује њихов рад;
· организује унапређење стручности кадрова у Клубу, посебно руководећих и стручних радника;
· ради на јачању спортског морала и спортског духа код својих чланова и утврђује правила понашања у њиховим међусобним односима;
· подстиче рад својих чланова додељивањем награда и признања (годишњих, јубиларних и др) за изузетне спортске резултате и за допринос развоју и унапређивању мачевалачког спорта;
· усклађује активности чланова Клуба;
· учествује у обезбеђењу функционисања јединственог информационог система на нивоу гранске асоцијације/савеза;
· учествује у изградњи, одржавању и управљању спортским објектима који су потребни Клубу за остваривање ових циљева и задатака;
· издаје публикације о спортским и другим активностима Клуба.

Члан 25.
Клуб може ради постизања циљева и задатака из претходног члана Статута основати предузеће, установу, агенцију или други законом прописан облик организовања у земљи и/или иностранству, самостално или са другим правним или физичким лицима.

IV УПРАВЉАЊЕ И РУКОВОЂЕЊЕ КЛУБОМ

Члан 26.
Клубом управљају његови чланови преко својих представника у органима Клуба и другим облицима организовања у Клубу.

Члан 27.
Органи Клуба су: Скупштина, Управни одбор, Надзорни одбор и председник Клуба.

1. СКУПШТИНА КЛУБА

Члан 28.
Скупштина је највиши орган Клуба.
Скупштину сачињавају сви чланови Клуба.

Члан 29.
Колективни чланови (правна лица и сл) учествују у раду Скупштине преко свог представника (делегата), који мора да има писмено пуномоћје.

Члан 30.
Чланови Скупштине су, приликом доношења одлука, дужни да уважавају интересе Клуба у целини.

Члан 31.
Скупштина Клуба:
А) доноси и усваја:
1) статут Клуба,
2) програм рада и развоја Клуба,
3) кодексе и друга правила понашања,
4) годишњи извештај о раду Клуба и његових органа,
5) одлуку о отуђењу непокретности Клуба,
6) одлуку о престанку рада Клуба,
7) одлуку о ванредним правним лековима на одлуке других органа Клуба,
8) одлуку о премени намене спортског објекта којим Клуб располаже,
9) друге одлуке из надлежности по овом статуту,
Б) утврђује ставове и даје смернице за рад органа и тела Клуба,
В) бира и разрешава председника Клуба, председника и чланове Управног одбора и Надзорног одбора Клуба.
За вршење одређених послова Скупштина може образовати комисије или друга тела. Одлуком о образовању комисије утврђује се њен делокруг и састав.

Члан 32.
Скупштина ради на седницама и сазива се по потреби, а најмање једном годишње.
Скупштину сазива председник Клуба.
Скупштина се обавезно сазива на захтев Управног одбора, Надзорног одбора, или најмање ¼ чланова Скупштине, уз назнаку предмета расправе.
Уколико председник Клуба не сазове Скупштине по захтеву из става 3. овог члана, Скупштину може сазвати орган, односно они чланови Скупштине који су њено сазивање тражили.

Члан 33.
Радом Скупштине руководи председник Клуба.
О току рад седнице Скупштине води се записник, који треба да потпишу председник, односно председавајући и записничар. Записник треба да садржи: број присутних чланова, резултате гласања и избора, предлоге и одлуке са именима предлагача. Сваки члан Скупштине има право да на основу образложеног предлога прегледа записник.

Члан 34.
Рад Скупштине уређује се пословником.

2. УПРАВНИ ОДБОР

Члан 36.
Управни одбор је орган управљања Клуба.

Члан 37.
Управни одбор броји 9 чланова.

Члан 38.
Чланове Управног одбора бира Скупштина Клуба из реда истакнутих друштвених и спортских лица, спортиста и стручњака, на предлог председника Клуба.
Избор за члана Управног одбора није везан за чланство Клуба.

Члан 39.
Председник Клуба је члан Управног одбора.
Председник Клуба је председник Управног одбора Клуба.

Члан 40.
Чланови Управног одбора бирају се на време од четири године и могу бити поново бирани.

Члан 41.
Мандат члана Управног одбора Клуба престаје пре истека времена на које је изабран:
· ако поднесе оставку,
· ако га опозове Скупштина због непоштовања одредби овог статута и других општих аката Клуба, лошег и по Клуб штетног рада, или због неуредног пристуствовања седницама Управног одбора.

Члан 42.
Управни одбор:
1. утврђује Предлог Статута Клуба и предлоге општих аката које доноси Скупштина Клуба, предлог програма рада Клуба и предлог финансијског плана Клуба;
2. одлучује о оснивању предузећа, установа, агенција и др, од значаја за Клуб, односно о његовом гашењу;
3. доноси општа акта Клуба чије доношење није у надлежности Скупштине Клуба;
4. усваја завршни рачун Клуба;
5. одлучује о стицању и престанку својства члана у Клуба;
6. утврђује програм спортске сарадње;
7. одлучује, као другостепени орган, о жалбама против одлука првостепених органа и именованих лица Клуба;
8. даје сагласност на Правилник о систематизацији радних места у Стручној служби Клуба;
9. даје сагласност на потписивање појединачног и колективног уговора;
10. одређује која се документа сматрају службеном или другом тајном;
11. бира представнике Клуба у организацијама, савезима/асоцијацијама и другим облицима удруживања, чији је Клуб члан;
12. доноси Правилник о дисциплинској и материјалној одговорности чланова Клуба;
13. именује и разрешава чланове Дисциплинске комисије;
14. одлучује о ангажовању стручњака у спорту у Клубу;
15. уређује унутрашњу организацију Клуба;
16. усваја план стручног рада у обављању спортских и других активности у Клубу и план стручног оспособљавања тренера у Клубу;
17. одређује начин вођења евиденција о стручном кадру Клуба;
18. одлучује са којим спортистима и тренерима, односно спортским стручњацима ће Клуб закључити уговор и утврђује садржину тог уговора (између осталог – висину накнаде за закључење уговора и накнаде за бављење спортским и другим активностима, рок на који је уговор закључен, услове и начин раскидања уговора, међусобне обавезе и др);
19. одлучује о удруживању Клуба у савезе/асоцијације, друштва, организације и друге облике удруживања;
20. даје сагласност на уговоре о спонзорству, који стварају обавезе за Клуб;
21. одлучује о ценама улазница за спортске приредбе и манифестације које организује Клуб, као и висини дргих наканда које Клуб наплаћује;
22. одлучује о организовању спортских приредби и манифестација, радионица у природи, школама мачевања за децу и младе, као и учешће Клуба у истима;
23. одређује изглед чланске карте Клуба;
24. одлучује о називу под којим ће Клуб наступати у такмичарској сезони;
25. усваја финанскијски план Клуба;
26. врши и друге послове из делатности Клуба који су му овим статутом стављени у надлежност, а који нису у надлежности Скупштине Клуба.

За вршење одређених послова из своје надлежности, Управни одбор може образовати комисије и радна тела. Одлуком о образовању комисије, односно радног тела утврђује се њен делокруг и састав.

Члан 43.
Управни одбор ради на седницама које се одржавају по потреби.
Управни одбор сазива председник Клуба.


Управни одбор се обавезно сазива на захтев Надзорног одбора, или најмање три члана Управног одбора.

Члан 44.
Управни одбор доноси одлуке већином гласова присутних чланова.
Управни одбор доноси опште акте из своје надлежности већином гласова од укупног броја чланова Управног одбора.

Члан 45.
Рад Управног одбора уређује се пословником.

3. НАДЗОРНИ ОДБОР

Члан 46.
Надзорани одбор Клуба је надзорни орган Клуба који врши контролу спровођења Статута и других општих аката Клуба, контролу материјално-финансијског пословања Клуба и његове стручне службе и надзор над законитошћу рада органа управљања Клуба.

Члан 47.
Надзорни одбор Клуба има три члана које бира Скупштина из реда својих чланова и из реда експерата за поједине области, на предлог председника Клуба. 
Надзорни одбор бира из свог састава председника Надзорног одбора.

Члан 48.
Надзорни одбор подноси Скупштини Клуба извештај о питањима из свог делокруга најмање једном годишње, приликом усвајања извештаја о раду Клуба.
Надзорни одбор подноси Управном одбору извештај о питањима из свог делокруга најмање два пута годишње.

Члан 49.
Надзорни одбор доноси одлуке већином гласова од укупног броја чланова Надзорног одбора.
Рад Надзорног одбора уређује се пословником.

4. ПРЕДСЕДНИК КЛУБА

Члан 50.

Председника Клуба бира Скупштина Клуба из реда истаквутих спортских радника и спортиста, на предлог Управног одбора Клуба.
Председник Клуба бира се на време од четири године и може бити поново биран на исту функцију.
Председник Клуб за свој рад одговара Скупштини Клуба.

Члан 51.
Председник Клуба:
1. представља и заступа Клуб;
2. руководи радом Клуба и усклађује активности органа Клуба;
3. утврђује предлог општих аката и одлука које доноси Управни одбор Клуба;
4. организује, усмерава и врши координацију сарадње са надлежним државним органима и другим органима и организацијама;
5. остварује спортску и другу сарадњу;
6. одобрава службена путовања у иностранству;
7. наредбодавац је за извршење финансијског плана;
8. одређује накнаду стручним саветницима Клуба;
9. обавља и друге послове одређене овим Статутом.

5. ПОТПРЕДСЕДНИК КЛУБА

Члан 52.
Клуб има потпредседника кога бира Скупштина Клуба на предлог председника Клуба.
Потпредседник Клуба замењује председника Клуба у свим правима и обавезама за време његовог одсуства.
	Скупштина разрешава потпредседника Клуба.

Члан 53.
Потпредседник Клуба бира се из реда истакнутих спортских радника и спортиста. 
Потпредседник Клуба бира се на време од четири године и може бити поново биран на исту функцију.

6. ОДГОВОРНОСТ ЧЛАНОВА ОРГАНА УПРАВЉАЊА КЛУБА

Члан 54.
Чланови Управног одбора Клуба одговарају за штету коју својом одлуком проузрокују Клубу, ако је та одлука донесена грубом непажњом или намером да се штета проузрокује.
Лица из става 1. овог члана не сносе одговорност ако издвоје своје мишљење у записнику приликом одлучивања.

Члан 55.
Скупштина Клуба може покренути поступак пред судом против чланова Управног одбора коју су донели одлуку којом се наноси штета Клубу на начин из става 1. члана 54. овог статута.
Поступак из става 1. овог члана могу покренути Управни одбор и Надзорни одбор, као и најмање десет чланова Клуба, ако Скупштина Клуба на њихов захтев не покрене поступак накнаде штете, а у хитним случајевима и одмах по сазнању за проузроковану штету.
Чланови Клуба који успеју с тужбеним захтевом у целини или делимично имају право на накнаду трошкова од Клуба.
Тужба за накнаду штете проузроковане Клубу може се подићи најкасније у року од три године од дана доношења одлуке. 

Члан 56.
Чланови Надзорног одбора одговорни су Клубу за штету коју у вршењу овлашћења проузрокују намерно или грубом непажњом.
Чланови Надзорног одбора могу бити одговорни за штету проузроковану одлуком чланова Управног одбора, ако су за ту одлуку знали или морали знати, а о томе нису обавестили Скупштину Клуба.
Одредбе Статута о одговорности чланова Управног одбора сходно се примењују и на одговорности чланова Надзорног одбора.

V ОБЛИЦИ ОРГАНИЗОВАЊА И РАДА У КЛУБУ

1. СПЕЦИЈАЛИЗОВАНИ СЕРВИСИ

Члан 57.
За пружање стручне помоћи и одређених услуга члановима Клуба, у Клубу се могу образовати одређени специјализовани сервиси,
Специјализоване сервисе оснива Управни одбор Клуба посебном одлуком.
За услуге специјализованих сервиса Управни одбор, односно председник Клуба, по овлашћењу Управног одбора, може утврдити посебне надокнаде.

Члан 58.
Делокруг и начин рада специјализованих сервиса уређује се општим актом, који доноси Управни одбор Клуба.

VI СТРУЧНА СЛУЖБА КЛУБА

Члан 59.
За обављање стручних, административних и помоћних послова Клуб образује Стручну службу.
Обављање одређених послова Клуб може поверити одговарајућим стручним институцијама и организацијама.

Члан 60.
Стручна служба Клуба обавља нарочито: послове на спровођењу Статута, одлука, закључака и других аката органа Клуба и облика организовања и рада у Клубу; припрема анализе, извештаје, нацрте општих и других аката Клуба; организује активности и извршава послове из делатности Клуб и обавља друге послове.
Организација и рад Стручне службе Клуба уређује се Правилником о организацији Клуба. 

Члан 61.
Пословима стручне службе Клуба руководи председник Клуба.

Члан 62.
Радници стручне службе Клуба, у складу са пословима које обављају, имају право на одговарајућу зараду и друга примања, као и друга права, обавезе и одговорности по основу рада.

Члан 63.
Правилником о систематизацији радних места, утврђују се јединствени називи за радна места у стручној служби Клуба, опис послова, број извршилаца, као и јединствени захтев у погледу степена стручне спреме и други услови за обављање послова и задатака.

VII СРЕДСТВА ЗА РАД И ФИНАНСИРАЊЕ РАДА КЛУБА

Члан 65.
Средства за рад Клуба образују се од: доприноса (чланарине) његових чланова, накнада за услуге, накнада од обављања делатности, прихода сопствених предузећа и других привредних субјеката, прилога донатора и спонзора, давања из буџета и других извора.

Члан 66.
Клуб може стицати приходе организовањем игара на срећу у складу са законом.
Клуб може стицати приходе од обављања појединих делатности (информисање и издаваштво, организовање приредби и манифестација, обучавање појединаца и сл) када је то законом, који ту делатност уређује, допуштено.
Делатности из става 3. овог члана се региструју у надлежном суду/органу када је то прописано законом који ту делтност уређује.

Члан 67.
Висину, начин и рокове плаћања доприноса/чланарине утврвђује Управни одбор Клуба.
Чланови Клуба који су у радном односу у Клубу не плаћају посебну чланарину.

Члан 68.
Материјално-финансијско пословање и евиденција средстава Клуба уређује се посебним општим актом Клуба.

Члан 69.
Клуб управља и користи објекте и средства којима располаже или су му дату на коришћење.
Клуб може променити намену спортском објекту којим располаже само изузетно и под условима утврђеним Законом о спорту.

Члан 70.
Клуб може објекте и средства којима располаже, односно користи, дати на коришћење члановима Клуба, под условима утврђеним одлуком Управног одбора Клуба.

Члан 71.
Имовина и средства која Клуб има на дан усвајања овог статута, односно доношења одлуке о трансформацији Клуба у складу са Законом о спорту, представљају друштвени капитал којим Клуб располаже у складу са законом.

IX ЈАВНОСТ РАДА КЛУБА

Члан 72.
Јавност рада Клуба обезбеђује се јавношћу седница органа и тела, као и других облика организовања у Клубу, издавањем информација о раду органа Клуба и оствареном сарадњом са средствима јавног информисања и другим средствима обавештавања.
Клуб може имати своје гласило, чији садржај утврђује Управни одбор Клуба.

Члан 73.
Органи и тела Клуба могу искључити, или ограничити јавност седнице или скупа, када се разматрају документа или подаци поверљиве природе, у складу са законом.

Члан 74.
Клуб редовно упознаје своје чланове и јавност са одлукама, ставовима и предлозима усвојеним на седницама органа и тела и других скупова Клуба, као и актуленим дешавањима у Клубу, путем средстава јавног информисања или издавањем посебних информација и билтена.

Члан 75.
Представник Клуба који даје податке и информације у вези са радом Клуба одговоран је за њихову тачност.
Ставове Клуба, односно његових органа и тела, могу да износе и заступају само изабрани функционери Клуба.

X ОПШТИ АКТИ КЛУБА

Члан 76.
Општи акти Клуба су Статут Клуба, правилници, пословници и одлуке којима се на општи начин уређују одређена питања.

Члан 77.
Иницијативу за доношење Статута Клуба, односно за његове измене и допуне може дати Управни одбор, Надзорни одбор, председник Клуба, одговарајући облик организовања и рада у Клубу и најмање десет чланова Клуба.
Иницијативу за доношење Статута, односно за његове измене и допуне, разматра Управни одбор Клуба у року од 30 дана од дана подношења иницијативе. Уколико прихвати иницијативу, Управни одбор спроводи јавну расправу и у року од 30 дана од њеног окончања, утврђује Предлог статута и доставља га Скупштини на усвајање.
У нарочито хитним случајевима Управни одбор може упутити Скупштини Предлог за измене и допуне Статута и без спровођења јавне расправе.
О неприхватању иницијативе за доношење измена и допуна Статута, Управни одбор обавештава подносиоца иницијативе. Подносилац иницијативе који није задовољан одлуком Управног одбора може предложити Скупштини покретање поступка за измене и допуне Статута.

Члан 78.
Иницијативу за доношење општих аката из надлежности Управног одбора Клуба могу дати Надзорни одбор, председник Клуба, облици организовања и рада у Клубу и најмање пет чланова Клуба.

Члан 79.
Општи акти Клуба ступају на снагу осмог дана од дана објављивања, осим ако је одлуком о њиховом доношењу одређен други рок њиховог ступања на снагу.
Одлуком о доношењу опшштег акта Клуб уређује се начин његовог објављивања.

Члан 80.

Општи акти Клуба морају бити у сагласности са Статутом Клуба и надлежног гранског савеза/асоцијације.

Члан 81.
У случају несагласности општег акта Клуба и овог статута, примениће се одредбе Статута.
Појединачни акти које доносе органи и овлашћени појединци у Клубу морају бити у складу са општим актом Клуба.

XI ЕВИДЕНЦИЈЕ И ПЛАНОВИ

Члан 82.
Клуб води базичне евиденције својих чланова, спортских објеката, врхунских спортиста, спортских стручњака и спортских резултата, у складу са Законом о спорту.

Члан 83.
Клуб се уписује у матичне евиденције које се воде сагласно Закону о спорту.

Члан 84.
Спортски стручњаци ангажовани у Клубу обавезни су да воде евиденције о свом стручном раду на начин одређен одлуком надлежног органа Клуба.

Члан 85.
У Клубу се израђују једногодишњи планови и четворогодишњи планови рада и развоја и планови стручног рада.
Начин израде планова одређује Управни одбор Клуба.

XII РЕШАВАЊЕ СПОРОВА

Члан 86.
Спорове између Клуба и његових чланова решавају надлежни органи Клуба, односно надлежни органи матичног савеза/асоцијације.
Органи Клуб и његови чланови су дужни да изврше одлуку надлежног органа матичног савеза/асоцијације.

XIII ПРЕСТАНАК РАДА КЛУБА

Члан 87.
Клуб престаје са радом у складу са законом.
Одлуку о престанку рада Клуба доноси Скупштина када се 2/3 укупног броја редовних чланова, односно оних који уредно плаћају чланарину, писменим путем изјасне за престанак рада Клуба.

Члан 88.
У случају престанка рада, имовина Клуба прелази на домаћу недобитну организацију у области спорта на територији општине где је седиште Клуба, односно другу непрофитну организацију у складу са законом.
Одлуку о домаћој недобитној организацији на коју прелази имовину Клуба у случају његовог престанка рада, доноси Скупштина.

XIV ПРЕЛАЗНЕ И ЗАВРШНЕ ОДРЕДБЕ

Члан 89.
Општи акти Клуба усагласиће се са одредбама овог статута у року од три месеца од дана ступања на снагу Статута.

Члан 90.
Избори за органе Клуба и њихово конституисање спровешће се у складу са одредбама овог статута у року од три месеца од дана ступања на снагу овог статута, а до тада постојећи органи настављају са радом.

Члан 91.
Ако надлежни државни орган за регистрацију Клуба, измени одређену одредбу Статута из формалних разлога, Управни одбор Клуба се овашћује да Статут редакцијски пречисти по примедбама формалног (козметичког, стилског) карактера.

Члан 92.
Ступањем на снагу овог статута престаје да важи Статут Клуба од 03. априла 2004. године.



ПРЕДСЕДНИК СКУПШТИНЕ
Георге Помана

